OpenLLM-France/wikimedia huggingface dataset:
# Muntanyes Basques

Muntanyes Basques (en basc Euskal Mendiak, Euskal Herriko atalasea o Euskal Herriko arkua, "arc basc") és la denominació d'una serralada situada en l'extrem septentrional de la península Ibèrica. Són la part més oriental de la Serralada Cantàbrica, la qual enllaça amb els Pirineus. També és coneguda com a arc basc, depressió basca o llindar basc. Se estenen pel territori d'Euskal Herria.
Té dues alineacions, una septentrional i una altra meridional, que són majoritàriament calcàries.
El seu cim més alt és Aitxuri (1551 m), en el macís Aizkorri
Hi és abundosa la vegetació corresponent al clima humit atlàntic, amb boscos de roures, faigs, teixos, bedolls, etcètera, i altres de fulla perenne, com l'alzina cantàbrica i el Pinus radiata, aquest darrer introduït per l'home.

## Referències

* ↑ AGINDUA, 2007ko abenduaren 12koa, Nekazaritza, Arrantza eta Elikadura sailburuarena, "Euskal Okela" edo "Carne de Vacuno del País Vasco" adierazpen geografiko babestuaren baldintza agiria aldatzeko eskabidearen aldeko ebazpena ematekoa. Boletín Oficial del País Vasco, número 76, 22/04/2008.
* ↑ El relieve del País Vasco (INGEBA, Instituto Geográfico Vasco)
# Reclams

Reclams (antigament Reclams de Biarn e Gascounhe) és una revista occitana de caràcter trimestral, literària escrita en occità, fundada a Bòrdas (Gascunya) el 1897 sota els auspicis de l'Escola Gastó Febus i d'orientació felibrenca.
Fou fundada pels escriptors i intel·lectuals gascons Miquèu Camelat i Simin Palay. Cesari Daugèr en fou un dels principals col·laboradors fins al 1919. L'apogeu de la publicació es trobà en la dècada del 1920, quan n'era secretari Miquel Camelat, que es va encarregar de la publicació fins poc abans de la seva mort el 1962.
A començament de la dècada del 1980 s'encarregà de la publicació Jan Salas-Lostau, que va transcriure la publicació en la norma clàssica de l'occità. El seu treball fou continuat per Jan Eigun, qui durant la dècada del 1990 va comptar amb una nova fornada d'autors occitans com Eric Gonzalès, Sèrgi Javaloyès, Eric i Nicolau Rei Bèthvéder, Estela Comellas i Maurici Romieu, que van forçar als redactors de la revista a obrir-se als altres dialectes occitans.

## Referències

* ↑ Reclams a la Biblioteca Nacional de França
* ↑ «LAS REVISTAS OCCITANAS» (en francès). [Consulta: 4 febrer 2025].
* ↑ Els Pirineus, Catalunya i Andorra: actes del Tercer Col·loqui Internacional de l'AFC, Andorra, 2004 p. 174
* ↑ (francès) Quelques auteurs gascons à écouter Arxivat 2011-04-08 a Wayback Machine.
# Nicole Brändli

Nicole Brändli (Lucerna, 18 de juny de 1979) va ser una ciclista suïssa professional de 1999 a 2009. Va guanyar tres medalles als Campionats del món i tres Giro d'Itàlia.

## Palmarès

* 2000
** Campiona de Suïssa en contrarellotge
* 2001
** Campiona d'Europa sub-23 en Contrarellotge
** Campiona de Suïssa en ruta
** 1a al Giro d'Itàlia i vencedora de 2 etapes
** 1a al Giro de Toscana-Memorial Michela Fanini i vencedora de 2 etapes
** 1a al Trofeu Alfredo Binda
* 2002
** Campiona de Suïssa en ruta
** 1a a la Volta a Castella i Lleó i vencedora d'una etapa
** Vencedora d'una etapa al Giro del Trentino
** Vencedora d'una etapa al Gran Bucle
* 2003
** Campiona de Suïssa en ruta
** 1a al Giro d'Itàlia i vencedora d'una etapa
** 1a a la Gracia Orlová
* 2004
** 1a a la Gracia Orlová
** 1a al Gran Premi Carnevale d'Europa
** 1a al Giro del Friül
* 2005
** 1a al Giro d'Itàlia i vencedora de 3 etapes
** 1a a l'Albstadt-Frauen-Etappenrennen i vencedora d'una etapa
* 2006
** 1a al Gran Premi de Plouay
** Vencedora d'una etapa al Giro d'Itàlia
** Vencedora d'una etapa al Giro de Toscana-Memorial Michela Fanini
* 2007
** Vencedora d'una etapa al Giro d'Itàlia
** Vencedora d'una etapa al Trofeu d'Or
* 2008
** 1a al Gran Premi de Brissago

## Enllaços externs

* Portal personal
* Fitxa a cyclingarchives.com
* Fitxa a cyclebase.nl
* Fitxa a museociclismo.it
# Polizònides

Els polizònides (Polyzoniida) són un ordre de diplòpodes quilognats del clade Colobognatha amb una àmplia distribució geogràfica.

## Característiques

Els polizònides tenen una superfície dorsal una mica convexa amb una cara ventral plana. Tenen el cap petit de forma cònica, amb pocs ocels. No tenen solc dorsal ni paranots (expansions laterals de cada segment).

## Distribució

La família hirudisomàtids viuen a Euràsia, des de la península Ibèrica fins a l'Himàlaia, al Japó i a Amèrica del Nord. Els polizònids tenen una distribució holàrtica (hemisferi nord). Els sifonòtids tenen una distribució gondwànica, des del Brasil i Xile a Tasmània i Nova Zelanda, passant per Sud-àfrica, sud-est asiàtic i Indonèsia.

## Taxonomia

L'ordre Polyzoniida conté tres famílies i 74 espècies:
* Família Hirudisomatidae Silvestri, 1896 (6 gèneres, 20 espècies)
* Família Polyzoniidae Newport, 1844 (6 gèneres, 22 espècies)
* Família Siphonotidae Cook, 1895 (12 gèneres, 32 espècies)

## Referències

* ↑ «Diagnostic features of Millipede Orders». Milli-PEET Identification Tables. The Field Museum, Chicago. Arxivat de l'original el 30 de novembre 2020. [Consulta: 25 octubre 2013].
* ↑ «Geographic distribution of Millipede Families». Milli-PEET Identification Tables. The Field Museum, Chicago. Arxivat de l'original el 30 de novembre 2020. [Consulta: 25 octubre 2013].
* ↑ Mesibov, Robert. «Millipede species: Polyzoniida». Tasmanian Multipedes. Arxivat de l'original el 19 de febrer 2014. [Consulta: 14 novembre 2013].
* ↑ Shear, W. «Class Diplopoda de Blainville in Gervais, 1844». A: Zhang, Z.-Q.. Animal biodiversity: an outline of higher-level classification and survey of taxonomic richness. 3148, 2011, p. 159–164. ISBN 978-1-86977-850-7.
# Anders Monsen Askevold

Anders Monsen Askevold (alemany: Anders Askevold) (Askvoll, 25 de desembre de 1834 - Düsseldorf, 22 d'octubre de 1900) va ser un pintor noruec. El seu art es caracteritzava per l'expressió nacional romàntica. Era conegut sobretot pels seus paisatges de fiords de l'oest de Noruega.

## Biografia

Anders Monsen Askevold va néixer a Askvoll a Sunnfjord, Noruega. Era el segon més gran de deu germans. El seu pare, Mons Andersson Askevold 1806-1889), va ser professor i membre del parlament. La seva primera formació va començar als tretze anys a Bergen amb el pintor paisatgista Hans Leganger Reuch (1800-1854). Va estudiar com a pintor a Düsseldorf, però va continuar els seus estudis a París i Múnic. Askevold va arribar a Düsseldorf el 1855 i es va quedar durant 3 anys. Es va formar a Düsseldorf amb Hans Gude des de 1855 fins a 1859. Askevold va fer alguns encàrrecs per a diversos retaules a Noruega, inclosa l'església d'Askvoll el 1859.
Era conegut com a membre de l'escola de pintura de Düsseldorf amb altres com Adelsteen Normann. De 1861 a 1866 va estar a París. El 1866 Askevold es va traslladar a Noruega i es va establir a Bergen. Després d'això, va tornar a Düsseldorf, on passaria els seus hiverns a Alemanya i els seus estius a Noruega.
Les seves pintures es van mostrar en nombroses exposicions internacionals, com ara exposicions mundials a Londres (1862), París (1867) i (1878), Viena (1873) i Filadèlfia (1876). A Viena i Filadèlfia, va ser honrat amb medalles. El 1884, a Londres va guanyar la medalla d'or.
Askevold va morir l'any 1900 a Düsseldorf. El municipi d'Askvoll va erigir un monument en el seu honor durant l'any 1934. Tant el Museu Nacional d'Art, Arquitectura i Disseny d'Oslo com Bergen Billedgalleri tenen col·leccions notables del seu art. Una pintura d'Askevold es va vendre per més de 5.000 lliures el 2009.

## Galeria

* Paisatge dels fiords noruecs (probablement 1889)
* Bakka a Nærøyfjord (1892)
* Paisatge amb llac (1853)
* Escena amb vaques (abans de 1900)

## Referències

* ↑ «Anders Askevold» (en noruec). STORE NORSKE LEKSIKON, 08-03-2023.
* ↑ «Anders Askevold». Norsk Kunstnerleksikon, 04-09-2017. [Consulta: 1r desembre 2020].
* ↑ Anders Askevol Norsk biografisk leksikon
* ↑ «Anders Monsen Askevold - Figures and Cattle by a Forest Stream». [Consulta: 12 juny 2023].
* ↑ Thomsen, Ingrid Reed «Anders Askevold» (en noruec). STORE NORSKE LEKSIKON, 29-06-2022.
* ↑ «Lot 101 Sale 2801 Christies]». Christies.com, 2009.

## Bibliografia

* Warberg, Thor (2013) Anders Askevold, vestlandsmålaren (Selja forl.)ISBN 9788282400688
* Malmanger, Magne (1988) Cent anys de pintura noruega (Nasjonalgalleriet)ISBN 978-8290744064
# Belle Poule

La Belle Poule era una fragata de 60 canons de la Marina francesa, famosa per traslladar les restes mortals de Napoleó Bonaparte de l'illa de Santa Helena a França.
Encara que se'n van començar la construcció el 1828, la Belle Poule no va ser botada fins a 1834. Va ser un dels primers vaixells a ser construïts en una drassana coberta, el que permetia als constructors retardar la construcció quan les circumstàncies polítiques i financeres no eren favorables. El disseny es va inspirar en la classe de creuer de l'USS Constitution. Va ser comissionada el juliol de 1835, i gaudia d'unes propietats de navegació bastant bones.
L'1 d'agost de 1839, sota el comandament del Príncep de Joinville, el tercer fill del rei Lluís Felip de França, va partir de Cherbourg per unir-se a la flota de l'est de l'Almirall Lalande. Va tornar a Toló el 21 de desembre del mateix any. El 27 de juliol de 1840, va partir equipat especialment amb rumb a l'illa de Santa Helena per repatriar les restes de Napoleó Bonaparte. El vaixell havia estat pintat de negre per a l'ocasió. El 30 de setembre d'aquell mateix any, va tornar a Cherbourg, després de deixar les restes de l'Emperador a Le Havre.
El 1841, la Belle Poule va navegar al llarg de la costa canadenca, on el príncep de Joinville va desembarcar a Halifax, va visitar Nova York i es va reunir amb el president dels Estats Units. La Belle Poule va tornar a Toló el 14 de juliol de 1842. El 1844, el príncep de Joinville va ser enviat al Marroc per assistir el general Bugeaud a Algèria, amb el rang de vicealmirall. A l'expedició van partir el Suffren, el Jemmapes, el Triton i la Belle Poule. Tànger va ser atacada el 6 d'agost, i Mogador va ser presa el 15 d'agost. Posteriorment, la Belle Poule va creuar l'oceà Índic, on un cicló la va danyar seriosament. Va ser reparada a Sainte-Marie de Madagascar i després va tornar a Brest.
Va prendre part en la Guerra de Crimea, principalment com transport. Va romandre a l'est fins a 1856, i va tornar a Toló l'1 de setembre del mateix any. El 1859, va ser utilitzada per transportar de munició, i va ser retirada del servei el 19 de març de 1861. Se la va utilitzar per emmagatzemar pólvora fins al 1888.

## Vegeu també

* Govern dels cent dies

## Referències

* ↑ «La victoire de la frégate BELLE POULE». Arxivat de l'original el 2016-11-16. [Consulta: 17 març 2017].
* ↑ http://jln.tourbier.pagesperso-orange.fr/histoire/histoire_31.htm
* ↑ http://www.arsenaux.fr/page.php?id=35 Arxivat 2012-08-22 a Wayback Machine.

## Bibliografia

* Roche, Jean-Michel. Dictionnaire des bâtiments de la flotte de guerre française de Colbert à nos jours, 1671 - 1870. Group Retozel-Maury Millau, 2005. ISBN 978-2-9525917-0-6. OCLC 165892922.
* «La Belle-Poule». passionnapoleon.xooit.com, 2013. [Consulta: 28 abril 2013].

## Enllaços externs

* La goélette Belle Poule,
* L'histoire des « Belles Poules » Arxivat 2012-08-22 a Wayback Machine., Arsenal de Lorient
* (anglès) French 60-gun Frigate la Belle Poule (1834)
* PDF L'histoire des Belles Poules Arxivat 2013-05-13 a Wayback Machine.
# Gaël Suter

Gaël Suter (Aigle, 23 de març de 1992) és un ciclista suís especialista en la pista.

## Palmarès en pista

* 2011
** Campió de Suïssa en Velocitat
* 2013
** Campió de Suïssa en Scratch
** Campió de Suïssa en Puntuació
* 2015
** Campió de Suïssa en Velocitat
* 2016
** Campió d'Europa en Scratch
** Campió de Suïssa en Òmnium

## Palmarès en ruta

* 2009
** Vencedor d'una etapa del Tour al País de Vaud
* 2010
** 1r al Giro del Mendrisiotto júnior

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Angelo Jank

Angelo Jank (Múnic, 30 d'octubre de 1868 - Múnic, 9 d'octubre de 1940) va ser un pintor d'animals alemany, il·lustrador i membre de la Secessió de Munic.

## Primers anys de vida

Era fill del pintor alemany Christian Jank i es va especialitzar en escenes amb cavalls i genets.
Després de graduar-se al Wilhelmsgymnasium el 1888, va estudiar a l'Acadèmia de Belles Arts de 1891 a 1896 amb Ludwig von Löfftz i Paul Hoecker i va exposar amb diverses societats d'art al Glaspalast. El 1898, va tenir la seva primera actuació amb membres de la Secessió de Munic.

## Carrera

De 1899 a 1907, va ser professor a l'Acadèmia de Dones de l'Associació d'Artistes de Munic. Després va ser nomenat professor a l'Acadèmia de Belles Arts, succeint a Wilhelm von Diez. El 1922, després de la jubilació de Heinrich von Zügel, Jank el va succeir com a professor de pintura animal. Posteriorment, va ser escollit primer president de l'"Associació d'Artistes Visuals" i va presidir les seves exposicions al Glaspalast. Durant molts anys, també va ser emprat com a il·lustrador per a les revistes Jugend i Simplicissimus, i també va ser instructor a l'Acadèmia de Belles Arts, on entre els seus alumnes hi havia Karl Gatermann el Jove.
A més dels seus llenços, va pintar murals al Justizpalast i escenes de la història a l'edifici del Reichstag de Berlín. Entre els seus alumnes més coneguts hi havia Louis Grell, Erma Bossi, Nina Arbore, Franz Xaver Stahl (també pintor d'animals), Henryk Gotlib, Käte Lassen, Carl Rabus i Adolf Ziegler. La seva obra també va formar part de l'esdeveniment de pintura al concurs d'art dels Jocs Olímpics d'estiu de 1936.

## Vida personal

Estava casat amb la baronessa Anna von Thüngen (n. 1878), filla de Hans Karl Baró von Thüngen (1851–1926) i de la comtessa Julia Karoline Emilie Auguste Luise Mathilde von Giech-Thurnau (1845–1927). Junts van ser els pares de:
* Hans Jank (n. 1905), que es va casar amb Märta Elisabet Larsson (1914–2006)
* Anna-Luise Ali Jank (n. 1916), que es va casar amb el baró Bertram Riedesel zu Eisenbach (1909–1944).
Una aventura amb la pintora Marie Schnür, va produir un fill anomenat Klaus. Schnür va signar un matrimoni de conveniència amb Franz Marc per donar legitimitat al nen.

### Descendents

A través del seu fill Hans, va ser avi d'Angela Jank (n. 1951), que es va casar amb el príncep Albrecht d’Oettingen-Oettingen.

## Referències

* ↑ Angelo Jank @ Matrikeldatenbank.
* ↑ «Angelo Jank». Olympedia. [Consulta: 14 agost 2020].
* ↑ Brigitte Salmen, Maria Marc. Leben und Lebenswerk, from: Maria Marc im Kreis des "Blauen Reiter" (exhibition catalog), Schloßmuseum Murnau, 2004.

## Bibliografia

* Antigone Fernande, Angelo Jank, Spir 2012ISBN 613-7890-96-1
* Erwin Stiglmaier, Der Maler Angelo Jank: 30.10.1868–9.10.1940, Wilhelmsgymnasium 1996
# Bamir Topi

Bamir Myrteza Topi (nascut el 24 d'abril de 1957, a Tirana, Albània) és un polític albanès, que actualment és president del seu país des del 24 de juliol de 2007. Es va convertir en el líder del partit Nou Esperit Democràtic (en albanès: Fryma e Re Demokratike) el setembre del 2012.
El 1996, Topi va ser candidat a diputat pel Partit Democràtic d'Albània (conservador). Topi també va ser Ministre d'Agricultura d'Albània entre els anys 1996 i 1997. Topi és biòleg rebut de la Universitat de Tirana, és catòlic i està casat amb Teuta Topi. A més, també és president honorari del Klubi Futbollit Tirana.

## Referències

* ↑ CV at Albanian presidency website Arxivat 15 July 2007 a Wayback Machine.
* ↑ Zyrtarisht Bamir Topi kryetar i Frymës së Re Demokratike Arxivat 14 juliol 2014, a Wayback Machine., NOA, 7 September 2012 (in Albanian)
# Hans Ledermann

Hans Ledermann (Hombrechtikon, Districte de Meilen, 28 de desembre de 1957) va ser un ciclista suís, que va combinar la carretera amb la pista. Va guanyar una medalla de bronze al Campionat del món en quilòmetre contrarellotge de 1977, i una de plata al de puntuació de 1985.
Va participar en els Jocs Olímpics de 1980 i 1984

## Palmarès en carretera

* 1979
** Vencedor d'una etapa a la Volta a la Baixa Saxònia

## Palmarès en pista

* 1977
** Campió de Suïssa en Quilòmetre
* 1984
** Campió de Suïssa en Quilòmetre
* 1985
** Campió de Suïssa en Quilòmetre

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Narcissus rupicola

Narcissus rupicola és una espècie de planta bulbosa que pertany al gènere Narcissus, de la família de les amaril·lidàcies (Amaryllidaceae).

## Descripció

Narcissus rupicola té entre 8 i 20 cm d'alçada. La seva tija sorgeix del bulb subterrani del que igualment sorgeixen les fulles, de fins a 3 mm d'amples, llargues i amb dues línies ressaltades per sota. Surt una flor o fins a 3 flors per bulb de vegades, que apareixen a la primavera, (i a l'estiu a les altures de les serres, on creix fins a gran altura), de color groc fort, més erectes que altres del gènere. Les peces florals externes s'obren totalment, amples i arrodonides, i les internes igualment soldades, formen una corona acampanada curta. El fruit es desenvolupa abultant considerablement l'ovari al final del llarg tub que forma la flor, en la seva connexió amb la tija.

## Distribució i hàbitat

Narcissus rupicola es distribueix al centre de la península Ibèrica (al nord de Portugal fins al nord-oest i centre d'Espanya). Creix en llocs rocosos, a les lleixes i fissures de les penyes, on aparentment no hi ha substrat vegetal.

## Taxonomia

Narcissus rupicola va ser descrita per Dufour in J.J.Roemer & J.A.Schultes i publicat a Syst. Veg., ed. 15 bis 7: 958, a l'any 1830.

### Etimologia

Narcissus nom genèric que fa referència del jove narcisista de la mitologia grega Νάρκισσος (Narkissos) fill del déu riu Cefís i de la nimfa Liríope; que es distingia per la seva bellesa.
El nom deriva de la paraula grega: ναρκὰο, narkào (= narcòtic) i es refereix a l'olor penetrant i embriagant de les flors d'algunes espècies (alguns sostenen que la paraula deriva de la paraula persa نرگس i que es pronuncia Nargis, que indica que aquesta planta és embriagadora).
rupicola: epítet llatí que significa "que habita a prop de les roques".

### Sinonimia

* Phylogyne rupicola (Dufour) M.Roem., Fam. Nat. Syn. Monogr. 4: 211 (1847).
* Narcissus juncifolius subsp. rupicola (Dufour) Baker, Handb. Amaryll.: 7 (1888).
* Narcissus apodanthus Boiss. & Reut., Diagn. Pl. Nov. Hisp.: 25 (1842).
* Narcissus rupicola subvar. apodanthus (Boiss. & Reut.) Nyman, Consp. Fl. Eur.: 710 (1882).
* Narcissus auricolor Riv.Mateos, Bol. Real Soc. Esp. Hist. Nat. 22: 176 (1922).
* Narcissus rupicola subsp. auricolor (Riv.Mateos) Rivas Goday, Veg. Fl. Cuenca Extrem. Guadiana: 710 (1964).
* Narcissus rupicola subsp. guadalupensis M.Salmon, Gen. Narcissus: 125 (2017), no type indicated.

## Referències

* ↑ García Muñoz, B. Plantas de Ávila, mi ciudad (en castellà). Ávila:Obra Social Caja de Ávila, 2004. ISBN 84-96264-09-2.
* 1 2 «Narcissus rupicola». Tropicos. [Consulta: 12 octubre 2022].
* ↑ «Dictionary of Botanical Epithets» (en anglès). [Consulta: 11 octubre 2022].
* ↑ «Sinònims de Narcissus rupicola». Royal Botanic Gardens, Kew. [Consulta: 12 octubre 2022].
# Louis François

Louis François (La Vavetz, 24 de juliol de 1906 - Donnemarie-Dontilly, 15 de novembre de 1986) va ser un lluitador francès, especialista en lluita grecoromana, que va competir durant les dècades de 1920 i 1930.
El 1932 va prendre part en els Jocs Olímpics de Los Angeles, on guanyà la medalla de bronze en la competició del pes gall del programa de lluita grecoromana.

## Referències

* ↑ «Louis François Olympic Results». sports-reference.com. Arxivat de l'original el 13 de desembre 2012. [Consulta: 18 desembre 2018].
# Al·lucinació

Una al·lucinació és la sensació de percebre una realitat no existent, és a dir, sense que intervinguin els sentits, en absència d'estímuls externs. Aquest terme va ser introduït per Jean-Étienne Dominique Esquirol al segle xviii.
Aquesta percepció pot afectar qualsevol sentit i és deguda a un funcionament no convencional del cervell, bé produït per una malaltia mental, per un estat extrem de l'organisme o per haver consumit determinades drogues. No es consideren al·lucinacions les imatges o sensacions projectades als somnis.
Les al·lucinacions auditives són les més freqüents, especialment associades a sentir veus, el missatge de les quals pot ser desxifrar o no. Per contra, les al·lucinacions menys freqüents són les lligades al gust i l'olfacte. Usualment, es tracta de la percepció de pudor d'un aliment en descomposició sense que n'hi hagi cap.
Amb l’auge de la intel·ligència artificial s'ha popularitzat la noció d’al·lucinació artificial per referir-se als processos espontanis dels algoritmes que no es corresponen a les ordres donades als ordinadors, però són fenòmens que no tenen relació amb l’al·lucinació psicològica.

## Al·lucinació hipnopòmpica

Una al·lucinació hipnopòmpica és una mena d'al·lucinació que es produeix en un estat intermedi entre el son i la vigília, és a dir, que ocorre quan hom s'està despertant. Es tracta de percepcions visuals (imatges intenses, auditives o tàctils) que apareixen quan hom s'està despertant, el vincle de les quals amb la realitat objectiva no està clara però són experimentades com a tals, de manera que el subjecte no les distingeix d'una experiència normal viscuda completament despert. També sol ocórrer durant el fenomen de paràlisi del son. No és patològica. Aquest tipus d'al·lucinacions són part de les al·lucinacions hípniques.

## Referències

* ↑ «Hallucination | Definition, Examples, & Facts | Britannica» (en anglès), 08-01-2025. [Consulta: 21 gener 2025].
* ↑ Definició d'al·lucinació hipnopòmpica Arxivat 2012-08-12 a Wayback Machine. (en castellà)
Viccionari
# Bruno Hubschmid

Bruno Hubschmid (Villnachern, Districte de Brugg, 7 de març de 1950) va ser un ciclista suís, que va córrer durant els anys 60 i 70 del segle xx. Durant la seva carrera esportiva van prendre part en dues edicions dels Jocs Olímpics. El 1968, a Ciutat de Mèxic, i el 1972, a Múnic.
Del seu palmarès destaquen les dues medalles als Campionats del món de en contrarellotge per equips de 1968 i 1969.

## Palmarès

* 1968
** 1r al Tour al País de Vaud
* 1969
** Vencedor de 2 etapes a la Volta a Iugoslàvia
* 1971
** Campió de Suïssa amateur en ruta
** Vencedor d'una etapa a la Milk Race
** Vencedor d'una etapa al Tour de l'Avenir
** Vencedor d'una etapa a la Volta a Renània-Palatinat
* 1972
** Vencedor d'una etapa al Tour de l'Avenir

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Azzano San Paolo

El lloc va ser esmentat per pria pels llombards i després d'ells pel Sacre Imperi Romanogermànic. Durant el pe
# Palometa

«Palometa» té aquests significats:
* Palometa o Linaria vulgaris
* Palometa o Lichia amia
* Palometa o fredolic
* Palometa o bonítol
* Palometa o papallona
* Palometa o Pygocentrus nattereri
* Palometa o Trachinotus ovatus
* Palometa o llora blanca
* Palometa o Consolida ajacis
* Palometa o Stromateus fiatola
* Palometa o marieta
* Palometa o Lepiota
* Palometa o saputa